Ukraina davlat xizmatlariga O'zbekiston orqali xakerlik hujumi uyushtirilgani ma'lum bo'ldi

Ukraina Mudofaa vazirligi, Qurolli kuchlari va mamlakatdagi banklarning veb-saytlari hujumga uchragani xabar qilingandi. Ushbu servislarga yo'naltirilgan DDoS hujumi O'zbekiston orqali amalga oshirilgani ma'lum bo'ldi. Bu haqda “RIA Novosti” xabar berdi.
Keltirilishicha, Ukraina raqamli transformatsiya vaziri Mixail Fedorov bu bo'yicha ma'lumot bergan. “Banklar ortidan ‘Diya’ portaliga kuchli DDoS hujumi boshlandi”, — degan vazir. Uning so'zlariga ko'ra, xakerlik hujumi Rossiya yoki xitoydan amalga oshgan bo'lishi mumkin.
“Boshlang'ich vektor — Rossiya va xitoy. Sekundiga 600 ming paket atrofida zararli trafik kuzatildi. Bizning mutaxassislar tezda bu yo'nalishni ‘kesib qo'ydi’, ammo hujum Chexiya va O'zbekistondan qayta amalga oshirildi va yana uning oldi olindi”, — degan Mixail Fedorov.
Ma'lumot uchun, avvalroq Bayden va Markaziy razvedka Rossiya Ukrainaga kiberhujum orqali bosqinchilik qilishini aytgandi.